कोहनियों की त्वचा अक्सर काली पड़ जाती है जो देखने में भद्दी दिखती है। इससे छुटकारा पाने के लिए 2 बड़ी चम्मच गेंहूँ का आटा लेकर उसमें 1 चम्मच हल्दी मिलायें। अब इसमें थोड़ा सा दूध और बादाम का तेल मिलाकर पेस्ट बनायें। इस पेस्ट को 1/2 घंटा के लिए कोहनियों पर लगा कर रखें और फिर अच्छी तरह रगड़ कर छुड़ा दें। आप इस पेस्ट को अपने पूरे हाथों पर भी इस्तेमाल कर सकती हैं। इससे आपके हाथ और कोहनियां नरम और मुलायम बनेंगे और उनका कालापन दूर होगा। यह पेस्ट आपके हाथों से अनचाहे बालों को हटाने में भी मदद करेगा।